כאוכבא (לבנון)

כַּ֫אוּכַּבַּא (בערבית: كَوْكَبَا, בתעתיק מדויק: כַּוְכַּבַּא) הוא כפר בנפת חאצביא במחוז א-נבטיה, בדרום לבנון.

 היסטוריה וארכאולוגיה 
 שרידים נאוליתיים 
ליד הכפר נמצא אתר ארכאולוגי נאוליתי, הממוקם מזרחית לכפר מג'דל בלהיץ וליד העיירה ראשיא שבבקאע. האתר נתגלה על ידי בילו בשנת 1957, וחפירה במקום נערכה בשנת 1964.Hours, Francis., Atlas des sites du proche orient (14000-5700 BP), pp 57, 198 & 490, Maison de l'Orient Mediterraneen, 1994.

באתר התגלו, על פני השטח, גרזני צור, מגלים, אובסידיאן, כלי בזלת וראשי חיצים המתוארכים לראשית התקופה הנאוליתית. בנוסף, נמצאו באתר חפצי אמנות ובהם סדרה של קישוטי צור, ועליהם סימני שחיקה המעידים על שימוש. בנוסף, נמצאו שרידי כלים חקלאיים כמו מעדרי בזלת המתוארכים לאלף ה-6 לפנה"ס או אף קודם לכן. נראה שמקורם של כלים אלו באתר אחר, שטרם נתגלה.J. Cauvin., Mèches en silex et travail du basalte au IVe millénaire en Béka (Liban)., pp. 118-131, Melanges de l'Universite Saint-Joseph, Volume 45, Universite Saint-Joseph (Beirut, Lebanon), 1969.Copeland, Lorraine., Neolithic village sites in the South Bekaa, Lebanon., pp. 83-114, Melanges de l'Universite Saint-Joseph, Volume 45, Universite Saint-Joseph (Beirut, Lebanon), 1969.Copeland, Lorraine & Wescombe, P. J., Inventory of Stone Age Sites in Lebanon (1966) Part 2: North - South - East Central Lebanon, pp 23, 1-174, Melanges de L'Universite Saint-Joseph, Volume 42, Universite Saint-Joseph (Beirut, Lebanon), 1966.

 התקופה העות'מאנית 
עלי סמית, המיסיונר האמריקאי שהשתקע בלבנון, מציין ב-1838 כי במקום מתגוררת אוכלוסייה מעורבת של מרונים ודרוזים.E. Robinson and E. Smith, Biblical Researches, 1841, vol 3, 2nd appendix, p. 138

בשנת 1875, חוקר ארץ ישראל הצרפתי ויקטור גרן ביקר בכפר, וכתב שרוב תושביו מרונים. הוא ציין כי סביב הכפר יש מטעי תות.

 לבנון 
ב-9 במאי 1978, אירעה בכפר היתקלות בין חמושים של אש"ף לבין כוח יוניפי"ל נורווגי. הכוחות הנורווגים הראשונים הגיעו ללבנון כחודש וחצי קודם לכן, ב-25 במרץ 1978. היתקלות זו, שראשיתה בירי אש"ף על החיילים הנורווגים, התפתחה לכדי קרב שנמשך שישה שבועות. בקרב נפצע חייל נורווגי אחד באופן קל. מספר ההרוגים הפלסטינים שנוי במחלוקת: לפי אש"ף, נהרג בהיתקלות חמוש אחד ונפצע חמוש אחד, בעוד שהנורווגים דיווחו על 8 חמושים פלסטינים הרוגים.

 תקופות עימות במעורבות ישראלית 
ב-18 במרץ 1978, בזמן מבצע ליטני, סרק גדוד 890 של צה"ל את הכפר שאוכלוסייתו כללה דרוזים ונוצרים, אך לא מצא בו מחבלים פלסטינים. בסריקות בסמוך לכפר נמצאו בו עמדות של מחבלים כולל תחמושת. הכפר היה הראשון שפונה בנסיגת צה"ל במבצע ליטני ונמסר לכוח של האו"ם לאחר שבועיים, ב-1 באפריל.

 ראו גם 
 מוצב כאוכבא

קישורים חיצוניים

 ביאורים 

 הערות שוליים 

קטגוריה:לבנון: אתרים ארכאולוגיים
קטגוריה:אתרים ארכאולוגים נאוליתים
קטגוריה:רצועת הביטחון
קטגוריה:מחוז א-נבטיה: יישובים